VEGA præsenterer:

**Wolf Alice vender stærkt tilbage til VEGA med ny elektronisk drømmepop**

*Det award-vindende band, Wolf Alice, optræder i Lille VEGA d. 19. januar, og de er endnu en gang klar til at forkæle publikum med lækre guitarriffs, bittersøde tekster og en energisk attitude.*

Musikmagasinet *Clash* har beskrevet Wolf Alice som *”The lovechild between folk and grunge”*, og snart udgiver de deres længe ventede opfølger.Det elektropoppede rockbands nyeste single ”Beautifully Unconventional” samt de to foregående singler maler tre vidt forskellige billeder af hvordan det kommende album, *Visions of a Lifetime,* kommer til at lyde.

I 2015 udgav Wolf Alice deres debutalbum, *My Love Is Cool,* men bandets historie strækker sig tilbage til dengang, hvor sangerinden Ellie Rowsell og guitaristen Joff Oddie dannede bandet i 2010. Siden da er duoen vokset til en kvartet, og ligeledes er hypen vokset.

**Best band of the decade**

Ellie Rowsells stemme spænder fra fin og uskyldig til hidsige skrig, og sangene veksler mellem opløftende indiepop og rå grunge guitarer. Anmelderne har sammenlignet bandet med 90’ernes grungegiganter Smashing Pumpkins og Pixies, så de fire musikere har referencerne i orden.

Takket været deres brede spektrum og vilde energi på scenen har Wolf Alice været nomineret til en Grammy for *Best Rock Performance* samt en BRIT award i kategorien *Best British Breakthrough Act.* DIY Magazine skrev f.eks. i forbindelse med den nye single ”Yuk Foo”: *“The best band of the decade just stepped it up”*.

**Fakta om koncerten**

Wolf Alice (UK)

Fredag d. 19. januar 2018 kl. 21.00

Lille VEGA, Enghavevej 40, 1674 København V

Billetpris 220 kr. + gebyr

Billetsalg via vega.dk og Ticketmaster